[{"text_idx": "#000000", "text": "Sut y gallwn ni helpu?"}, {"text_idx": "#000002", "text": "Beth ydyn ni\u2019n ei wneud?"}, {"text_idx": "#000003", "text": "Mae ein cymorth rhad ac am ddim ar gael i bob sector yng Nghymru ac mae\u2019n cynnwys:"}, {"text_idx": "#000004", "text": "Ymgynghori \u2013 Mae ein Cynghorwyr ar gael i gyfarfod a\u0302 chi i drafod eich uchelgeisiau a\u2019ch gofynion ac i archwilio dulliau strategol a gweithredol o ddatblygu a gwreiddio Cynhwysiant Digidol yn eich sefydliad. Gallant eich tywys chi trwy\u2019r amrywiol gymorth, gan gynnwys rhoi benthyg cyfarpar digidol \u2013 fel llechi, gliniaduron a MiFis \u2013 am gyfnod byr-dymor fel y gallwch roi cynnig ar dechnoleg newydd a darparu gweithgareddau digidol. Mae ein hymgynghoriadau\u2019n cynnig cymorth gwerthfawr er mwyn cymryd y camau cadarnhaol gofynnol i ddatblygu sgiliau a hyder eich gweithlu a phobl Cymru. Ein nod yw cynorthwyo a\u0302 gwreiddio a datblygu Cynhwysiant Digidol i sicrhau na chaiff unrhyw un ei adael ar o\u0302l yn y byd mwyfwy digidol rydym ni\u2019n byw ynddo."}, {"text_idx": "#000005", "text": "Hyfforddiant \u2013 Rydym yn cyflwyno ystod eang o hyfforddiant Cynhwysiant Digidol i staff rheng flaen a gwirfoddolwyr i roi iddynt yr hyder, y wybodaeth a\u2019r sgiliau i ddefnyddio technoleg eu hunain a helpu eraill. Mae gennym amrywiaeth fawr o hyfforddiant a luniwyd i ennyn diddordeb amrywiaeth o gynulleidfaoedd, o ysbrydoli staff i ddefnyddio digidol, i helpu eraill a bod yn ddiogel ar-lein. Rydym hefyd yn cynnig hyfforddiant pwrpasol a luniwyd yn benodol i\u2019ch sefydliad a\u2019ch anghenion cynhwysiant digidol chi. Mae\u2019r hyfforddiant a ddarparwn i sefydliadau a phobl yng Nghymru yn mynd law yn llaw a\u0302\u2019r cymorth ymgynghori digidol gan ein ti\u0302m arbenigol o Gynghorwyr."}, {"text_idx": "#000006", "text": "Archwiliad sgiliau digidol \u2013 Efallai bod deall sgiliau digidol a hyder eich staff neu wirfoddolwyr sy\u2019n ymwneud a\u0302\u2019r cyhoedd o ddiddordeb i chi. Rydym wedi creu arolwg sgiliau sy\u2019n eich helpu i ddeall hyn. Mae\u2019r arolwg yn seiliedig ar y sgiliau bob dydd a welir yn y Fframwaith Sgiliau Digidol Hanfodol. Ar o\u0302l cwblhau\u2019r archwiliad, byddwn yn dadansoddi\u2019r canlyniadau ac yn rhoi rhaglen hyfforddiant i chi a luniwyd ar gyfer eich anghenion."}, {"text_idx": "#000007", "text": "Gwirfoddoli \u2013 Mae gwirfoddolwyr digidol yn chwarae rhan hanfodol wrth helpu pobl i fod ar-lein yng Nghymru. Maen nhw\u2019n bobl a\u0302 sgiliau digidol sylfaenol sydd am helpu eraill i elwa o dechnoleg ddigidol. Gallwn helpu i wella sgiliau digidol a hyder gwirfoddolwyr presennol a chynorthwyo a\u0302 datblygu rhaglenni gwirfoddoli digidol."}, {"text_idx": "#000012", "text": "Gallwn weithio ledled Cymru gyfan gydag unrhyw sefydliadau sy\u2019n cefnogi pobl a fyddai\u2019n elwa o fod ar-lein."}, {"text_idx": "#000014", "text": "Hyfforddiant ar gyfer staff a gwirfoddolwyr i'w helpu i helpu eraill i fynd ar-lein a defnyddio'r rhyngrwyd yn effeithiol ac yn ddiogel"}, {"text_idx": "#000015", "text": "Gall DCW fenthyg offer digidol i sefydliadau yn y tymor byr er mwyn sicrhau gweithgareddau digidol i'w defnyddwyr."}, {"text_idx": "#000016", "text": "Helpu i ddatblygu rhaglen gwirfoddoli ddigidol, paru sefydliadau a\u0302 gwirfoddolwyr digidol, a hyfforddi gwirfoddolwyr presennol"}, {"text_idx": "#000017", "text": "Gall y Siarter Cynhwysiant Digidol ddangos ymrwymiad eich sefydliad i liniaru allga\u0301u digidol"}, {"text_idx": "#000018", "text": "Cymryd camau ar y cyd i symud yr agenda cynhwysiant digidol yng Nghymru yn sylweddol"}]